### Beslutninger

Fremsendes sammen med ændringsforslaget af 16. januar 2024 fra Socialdemokratiets byrådsgruppe til Magistratsafdelingen for Teknik og Miljø med henblik på udarbejdelse af en indstilling, jf. byrådets vedtagelse i mødet den 17. januar 2024 om magistratsbehandling af forslaget.

Sagen bedes tilbagesendt byrådet via Magistraten.

###

BESLUTNINGSFORSLAG FRA SF

Det foreslås at:

1) Forpladsen ved rådhuset lukkes for parkering af biler

Begrundelse:[adresse] vedtog i 2018 en Mobilitetsplan og en Gustav Holm, der tilsammen havde til formål at reducere biltrafikken og øge andelen af aktive og kollektive transportformer i [adresse]. Resultaterne har indtil videre været gode. Siden da er biltrafikken løbende faldet i [adresse].

Det samme kan dog ikke siges om trafikken til og fra [adresse]. På trods af en placering klods op ad det kollektive transportcentrum i kommunen og med gode cykelmuligheder, så er rådhusets forplads ofte fyldt op med biler.

Det er egentlig ikke så overraskende, da vi på [adresse] tilbyder en gratis parkeringsplads lige midt i centrum af byen. Det harmonerer ikke med vores vedtagne planer for omstilling af transporten – slet ikke, når vi samtidigt debatterer vigtigheden af at gå foran som det gode eksempel i den grønne omstilling.

I SF foreslår vi derfor at lukke forpladsen for parkering.

Resultatet af at lukke forpladsen for parkering må forventes at være den samme som færre parkeringspladser i den øvrige Midtby: at flere med destination på rådhuset vil vælge andre og grønnere transportformer, men at bilen stadig er en mulighed, for de, der er afhængige af den, de må blot parkere lidt længere væk.

Vi foreslår desuden, at det i en nærmere behandling af forslaget klargøres, hvorvidt enkelte pladser i Grotten skal reserveres til flere særlige funktioner tilknyttet rådhuset.

I SF mener vi, at [adresse] og [adresse] bør gå foran med det gode eksempel i den grønne omstilling. Når det kommer til parkering ved rådhuset, så har vi i stedet gjort det modsatte – men det har vi dog muligheden for at gøre noget ved. Tænk hvad det kunne blive til: Forestil jer, at også på forpladsen kunne skabes et grønt åndehul til gavn for biodiversiteten og aarhusianere.